Richard Scobie ( 54 ) dælir út spennandi efni : Richard Scobie lauk í vor MA-prófi í handritaskrifum með hæstu einkunn frá National Film School á Írlandi . Hann var á árum áður vinsæll poppari á Íslandi en hefur í seinni tíð helgað sig kvikmyndagerð og þykir líklegur til þess að gera góða hluti á þeim vettvangi . FUNHEITUR : Richard Scobie funheitur með Rikshaw í myndbandi með smellinum Into the Burning Moon á níunda áratugnum . Klár Richard Scobie sló í gegn með hljómsveit sinni Rikshaw á áttunda áratugnum og gerði ekki síður lukku með hljómsveitinni Loðin rotta . Hann sneri baki við poppinu og hefur í seinni tíð helgað sig kvikmyndagerð og á þeim vettvangi eru miklar vonir bundnar við hann . Í vor lauk Richard MA-prófi í handritsgerð frá National Film School á Írlandi með hæstu einkunn . Á Írlandi hefur hann þegar gert tvær stuttmyndir sem þykja stórgóðar og tvö handrit eftir hann ganga nú á milli fólks í kvikmyndabransanum og þykja mjög spennandi þannig að það er nokkuð ljóst að þessi gamli poppari er rétt að byrja að láta að sér kveða í kvikmyndunum . Richard býr á Írlandi og gerir meira því auk þess að skrifa handrit framleiðir hann og leikstýrir undir merkjum Arctic Monkey Productions . Richard var sannkölluð poppstjarna á Íslandi á níunda áratugnum þegar hann sló í gegn með hljómsveitinni Rikshaw sem var óumdeilt svar Íslands við Duran Duran . Stífmálaðir og vel hárblásnir heilluðu Richard og félagar hans íslenska æsku með lögum á borð við Into the Burning Moon , Promises , Promises og Celestial Garden . Kvikmyndirnar heilluðu síðan meira en poppið og Richard dælir nú út handritum þar í landi , með toppeinkunn upp á vasann , og mun sjálfsagt hafa úr nógu að velja þegar kemur að verkefnum í náinni framtíð . Í HAM Á SVIÐI : Richard fer hamförum á sviðinu með Rikshaw þegar sú ágæta hljómsveit var á hátindi frægðar sinnar .